b'\n_START_ARTICLE_\nBreginjski kot\n_START_PARAGRAPH_\nBreginjski kot se razprostira na skrajnem zahodu predelu Slovenije. Le\xc5\xbei med razpotegnjenim Stolom (1673 m) na severnem delu in Mijo (1237 m) na jugu. Proti vzhonemu predelu sega v \xc5\xa1iroko Staroselsko podolje, medtem, ko ga na zahodu omejuje dr\xc5\xbeavna meja z Italijo. Meja te\xc4\x8de po Nadi\xc5\xbei in njenem vzhodnem povirnem kraku \xc4\x8crnem potoku._NEWLINE_V Breginjskem kotu so naslednja naselja in vasi: Borjana, Kred, Potoki, Podbela, Breginj, Stanovi\xc5\xa1\xc4\x8de, Homec, Robidi\xc5\xa1\xc4\x8de, Sedlo, Logje._NEWLINE_Breginjski kot je sestavni del kulturnega prostora Bene\xc5\xa1ke Slovenije. Najpomembnej\xc5\xa1e izro\xc4\x8dilo obmo\xc4\x8dja so etnolo\xc5\xa1ki spomeniki, \xc5\xa1e posebej ostanki izjemne prostorske in stavbne dedi\xc5\xa1\xc4\x8dine, ki jo je \xc5\xbeal v veliki meri uni\xc4\x8dil potres v letu 1976. Del tega izro\xc4\x8dila je ohranjen v Breginjskem muzeju._NEWLINE_Priljubljen cilj obiskovalcev sta tudi Napoleonov most \xc4\x8dez Nadi\xc5\xbeo in \xc4\x8drna kuhinja v Robidi\xc5\xa1\xc4\x8du, najzahodnej\xc5\xa1em slovenskem naselju._NEWLINE_Reka Nadi\xc5\xbea je poleti prijetno topla in po prepri\xc4\x8danju mnogih obiskovalcev zdravilna reka.'